ઈરોટિક થ્રિલર હોવાનો દાવો કરતી ‘હેટ સ્ટોરી 4’, જો કે, અકારણ કોમેડી ફિલ્મ બની ગઈ છે ને એને રમૂજી બનાવે છે મિલાપ ઝવેરીના સંવાદ. એક નમૂનો તમને આપ્યો. થોડાં બીજાં સૅમ્પલ જુઓઃ ‘બિસ્તર કી ચાદર બદલી જા સકતી હૈ મગર ઉસ પર લેટી માશૂકા નહીં…’ ‘બેડરૂમ મેં કિયે વાદોં કી બોર્ડરૂમ મેં કોઈ કીમત નહીં હોતી…’ પતા નહીં, તુમને મેરે હોઠોં કા ક્યા રિશવત દી હૈ- મુઝસે ઝ્યાદા વો તુમ્હારી સુનતે હૈ…’ આખી ફિલ્મમાં આવા સંવાદોની ભરમાર છે. ઈન ફૅક્ટ ફિલ્મમાં કોઈ વાતચીત કરતું જ નથી- બધા ડાયલૉગ જ બોલે છે. ફિલ્મ 90 ટકા ઈંગ્લેન્ડમાં શૂટ થઈ છે. એક ભવ્ય પાર્ટીમાં ધોળા મહેમાનોની હાજરીમાં કરણ વાહી નશામાં શુદ્ધ હિંદી-ઉર્દૂમાં આવી ડાયલૉગબાજી કરે છે. શ્યૉર, તર્ક અને બુદ્ધિથી માઈલો દૂર છે વિશાલ પંડ્યા, જે ફિલ્મના દરેક સીનમાં દેખાય છે.